Video: Jakkals geniet banjo terdeëSkermgreep uit die video ŉ Video van ŉ man van Boulder, Colorado in die VSA, wat in ŉ woud vir ŉ jakkals banjo speel, maak opslae op sosiale media. Die video is deur die kanaal “Good News Dog” op Instagram gedeel. Andy Thorn het banjo staan en speel toe ŉ jakkals skielik verskyn en aandagtig begin luister het. Thorn deel gereeld video’s op sy Instagram-profiel video’s en foto’s waar jakkalse na hom kom luister. Hy het al selfs vir hulle viool ook gespeel, maar hulle verkieslik klaarblyklik die banjo. Thorn sê hy moet nou tevrede wees met jakkalse as ŉ gehoor, aangesien hy weens pandemie-inperkings nie meer konsert kan hou nie. “Verbeel jou jy het nog nooit musiek gehoor nie, en dan hoor jy vir die eerste keer musiek!” het een persoon in die kommentaar geskryf. “Bravo!” skryf ŉ ander. Die video is reeds meer as 10 miljoen keer gekyk. A post shared by Good News Dog (@goodnewsdog)